
Lovnorm for idrettslag/Lov for Kråkstad Idrettslag
Idrettsstyret i Norges Idrettsforbund (NIF) har 22.10.15 vedtatt ny lovnorm/basislov for idrettslag. 
Idrettslaget skal ha en lov som er i samsvar med NIFs lov og den nye lovnormen. Lovnormen er ufravikelig og inneholder et minimum av det idrettslaget må ha med i sin egen lov.  
Lovendringer 
Alle lovendringer må vedtas på ordinært eller ekstraordinært årsmøte etter å ha vært oppført på saklisten, og krever 2/3 flertall av de avgitte stemmer. Lovendringene må sendes til idrettskretsen for godkjenning. 
Lovendringer i idrettslagets lov som følge av endringer i NIFs lov, trer i kraft straks. Lov-endringer vedtatt av idrettslaget selv trer ikke i kraft før de er godkjent av idrettskretsen. Tilleggene/endringene i idrettslagets lov kan ikke være i strid med NIFs regelverk (NIFs lov, bestemmelser og forskrifter) eller lovnormen. Ved eventuell motstrid mellom en bestemmelse i idrettslagets lov og NIFs regelverk/lovnorm, vil bestemmelsen i idrettslagets lov være til-svarende ugyldig.
Den nye lovnormen inneholder enkelte bestemmelser som i innhold, form og språk avviker fra bestemmelsene i den tidligere lovnormen, og som idrettslagets någjeldende lov bygger på. Det er derfor behov for en ajourføring og “harmonisering” av bestemmelsene i lagets lov i forhold til bestemmelsene i den nye lovnormen. 
Styret fremmer på denne bakgrunn slikt forslag til vedtak:
Idrettslaget skal ha en lov som er i samsvar med NIFs lov og den nye lovnormen av 22.10.15. Årsmøtet gir styret fullmakt til å ajourføre og tilpasse bestemmelsene i idrettslagets lov i forhold til bestemmelsene i den nye lovnormen.  

Styret

